**SUSITARIMAS**

**DĖL 2023–2029 METŲ KLAIPĖDOS REGIONO FUNKCINĖS ZONOS**

**STRATEGIJOS ĮGYVENDINIMO**

2024 m. liepos 2 d.

Klaipėda

**Klaipėdos miesto savivaldybė**, atstovaujama Klaipėdos miesto savivaldybės mero Arvydo Vaitkaus, veikiančio pagal Klaipėdos miesto savivaldybės tarybos 2024 m. gegužės 30 d. savivaldybės tarybos sprendimu Nr. T2-142 „Dėl 2023–2029 metų Klaipėdos regiono funkcinės zonos strategijos patvirtinimo“ suteiktą įgaliojimą,

**Klaipėdos rajono savivaldybė**, atstovaujama Klaipėdos rajono savivaldybės mero Broniaus Markausko, veikiančio pagal Klaipėdos rajono savivaldybės tarybos 2024 m. gegužės 30 d. savivaldybės tarybos sprendimu Nr. T11-262 „Dėl 2023–2029 metų Klaipėdos regiono funkcinės zonos strategijos patvirtinimo“ suteiktą įgaliojimą,

**Kretingos rajono savivaldybė**, atstovaujama Kretingos rajono savivaldybės mero Antano Kalniaus, veikiančio pagal Kretingos rajono savivaldybės tarybos 2024 m. gegužės 30 d. savivaldybės tarybos sprendimu Nr. T2-210 „Dėl 2023–2029 metų Klaipėdos regiono funkcinės zonos strategijos patvirtinimo“ suteiktą įgaliojimą,

**Neringos savivaldybė**, atstovaujama Neringos savivaldybės mero Dariaus Jasaičio, veikiančio pagal Neringos savivaldybės tarybos 2024 m. gegužės 30 d. savivaldybės tarybos sprendimu Nr. T1-150 „Dėl 2023–2029 metų Klaipėdos regiono funkcinės zonos strategijos patvirtinimo“ suteiktą įgaliojimą,

**Palangos miesto savivaldybė**, atstovaujama Palangos miesto savivaldybės mero Šarūno Vaitkaus, veikiančio pagal Palangos miesto savivaldybės tarybos 2024 m. gegužės 30 d. savivaldybės tarybos sprendimu Nr. T2-157 „Dėl 2023–2029 metų Klaipėdos regiono funkcinės zonos strategijos patvirtinimo“ suteiktą įgaliojimą,

**Skuodo rajono savivaldybė**, atstovaujama Skuodo rajono savivaldybės mero Stasio Gutauto, veikiančio pagal Skuodo rajono savivaldybės tarybos 2024 m. gegužės 30 d. savivaldybės tarybos sprendimu Nr. T9-97 „Dėl 2023–2029 metų Klaipėdos regiono funkcinės zonos strategijos patvirtinimo“ suteiktą įgaliojimą,

**Šilutės rajono savivaldybė**, atstovaujama Šilutės rajono savivaldybės mero Vytauto Laurinaičio, veikiančio pagal Šilutės rajono savivaldybės tarybos 2024 m. gegužės 30 d. savivaldybės tarybos sprendimu Nr. T1-407 „Dėl 2023–2029 metų Klaipėdos regiono funkcinės zonos strategijos patvirtinimo“ suteiktą įgaliojimą,

toliau kartu vadinamos Partneriais, o kiekviena atskirai – Partneriu, vadovaudamosi Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtinto Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“ (toliau – Aprašas), 50 ir 53 punktais ir atsižvelgdamos į Klaipėdos miesto savivaldybės tarybos 2024 m. gegužės 30 d. sprendimą Nr. T2-142 „Dėl 2023–2029 metų Klaipėdos regiono funkcinės zonos strategijos patvirtinimo“, Klaipėdos rajono savivaldybės tarybos 2024 m. gegužės 30 d. sprendimą Nr. T11-262 „Dėl 2023–2029 metų Klaipėdos regiono funkcinės zonos strategijos patvirtinimo“, Kretingos rajono savivaldybės tarybos 2024 m. gegužės 30 d. sprendimą Nr.T2-210 „Dėl 2023–2029 metų Klaipėdos regiono funkcinės zonos strategijos patvirtinimo“, Neringos savivaldybės tarybos 2024 m. gegužės 30 d. sprendimą Nr. T1-150 „Dėl 2023–2029 metų Klaipėdos regiono funkcinės zonos strategijos patvirtinimo“, Palangos miesto savivaldybės tarybos 2024 m. gegužės 30 d. sprendimą Nr. T2-157 „Dėl 2023–2029 metų Klaipėdos regiono funkcinės zonos strategijos patvirtinimo“, Skuodo rajono savivaldybės tarybos 2024 m. gegužės 30 d. sprendimą Nr. T9-97 „Dėl 2023–2029 metų Klaipėdos regiono funkcinės zonos strategijos patvirtinimo“ ir Šilutės rajono savivaldybės tarybos 2024 m. gegužės 30 d. sprendimą Nr. T1-407 „Dėl 2023–2029 metų Klaipėdos regiono funkcinės zonos strategijos patvirtinimo“, sudarė šį susitarimą (toliau – Susitarimas) dėl 2023–2029 metų Klaipėdos regiono funkcinės zonos strategijos (toliau – Strategija), kuri yra neatskiriamas šio susitarimo priedas, įgyvendinimo.

1. Partneriai įsipareigoja:

1.1. Bendrai naudodami savo turtą, kooperuodami darbą, žinias ir organizacinius išteklius, veikti bendrai siekiant įgyvendinti Strategijoje nustatytus uždavinius.

1.2. Užtikrinti ne mažesnį nei 15 proc. nuo visų tinkamų finansuoti išlaidų bendrąjį finansavimą, reikalingą prisidėti prie Strategijos veiksmų įgyvendinimo, taip pat finansuoti išlaidų dalį, kurių nepadengia skiriamo išorės finansavimo lėšos, ir Strategijos veiksmams įgyvendinti būtinas, bet netinkamas finansuoti išlaidas. Šis punktas netaikomas Klaipėdos miesto savivaldybei.

1.3. Įgyvendinti Strategijos įgyvendinimo veiksmų plane numatytus veiksmus (toliau – Strategijos veiksmai).

1.4. Paskirti Klaipėdos regiono plėtros tarybos administraciją atsakingą už Strategijos stebėseną bei Strategijos ir Susitarimo pakeitimų koordinavimą Apraše nurodyta tvarka (toliau – Koordinatorius).

1.5. Pavesti Koordinatoriui vykdyti Strategijos įgyvendinimo stebėseną Apraše nustatyta tvarka: bendradarbiauti su Partneriais, rinkti, vertinti, apibendrinti iš savivaldybių gautą informaciją, teikti informaciją, derinti Strategijos pakeitimus, koordinuoti Strategijos ir Susitarimo pakeitimų bei Strategijos viešinimo veiksmus.

1.6. Teikti informaciją Koordinatoriui bei paskirti kontaktinį asmenį dėl Strategijos ir Susitarimo įgyvendinimo.

1.7. Vykdyti Strategijos ir jos pakeitimų viešinimą Apraše nustatyta tvarka.

2. Strategijos ir Susitarimo pakeitimo tvarka:

2.1. Partneris, inicijuojantis Strategijos pakeitimą, kaip tai apibrėžta Apraše, raštu pateikia Koordinatoriui inicijuojamo pakeitimo pagrindimą ir šiuos dokumentus: Strategijos pakeitimo projektą ir jo lyginamąjį variantą, Susitarimo pakeitimo projektą (taikoma, kai dėl Strategijos pakeitimo turi būti keičiamas Susitarimas) ir jo lyginamąjį variantą.

2.2. Koordinatorius, gavęs pasiūlymą dėl Strategijos pakeitimo, Apraše nustatyta tvarka atlieka Strategijos ir Susitarimo pakeitimo ir su tuo susijusius veiksmus.

3. Visi su šio Susitarimo įgyvendinimu susiję klausimai sprendžiami bendru susitarimu Partnerių atstovų susitikimuose.

4. Susitarimas gali būti keičiamas bendru partnerių susitarimu, pasirašant Susitarimo pakeitimus.

5. Bet koks ginčas, kylantis iš Susitarimo ar su juo susijęs, turi būti sprendžiamas tarpusavio derybomis. Nepavykus ginčų išspręsti derybomis, jie sprendžiami Lietuvos Respublikos įstatymų nustatyta tvarka.

6. Susitarimas ir jo pakeitimai įsigalioja nuo paskutinio Partnerio pasirašymo dienos ir galioja iki Strategijos įgyvendinimo pabaigos.

7. Susitarimas sudaromas septyniais (7) egzemplioriais, turinčiais vienodą teisinę galią, – po vieną kiekvienam Partneriui arba vienu elektroniniu dokumentu, pasirašytu kvalifikuotu elektroniniu parašu.

|  |  |  |  |
| --- | --- | --- | --- |
| Klaipėdos miesto savivaldybės meras |  | Arvydas Vaitkus | 2024-07-02 |
|  | *(parašas)* |  | *(data)* |
|  |  |  |  |
| Klaipėdos rajono savivaldybės meras |  | Bronius Markauskas | 2024-07-02 |
|  | *(parašas)* |  | *(data)* |
|  |  |  |  |
| Kretingos rajono savivaldybės meras |  | Antanas Kalnius | 2024-07-02 |
|  | *(parašas)* |  | *(data)* |
|  |  |  |  |
| Neringos savivaldybės meras |  | Darius Jasaitis | 2024-07-02 |
|  | *(parašas)* |  | *(data)* |
|  |  |  |  |
| Palangos miesto savivaldybės meras |  | Šarūnas Vaitkus | 2024-07-02 |
|  | *(parašas)* |  | *(data)* |
| Skuodo rajono savivaldybės meras |  | Stasys Gutautas | 2024-07-02 |
|  | *(parašas)* |  | *(data)* |
|  |  |  |  |
| Šilutės rajono savivaldybės meras |  | Vytautas Laurinaitis | 2024-07-02 |
|  | *(parašas)* |  | *(data)* |